ViuTV劇集《熟女強人》,洪卓立、胡杏兒、沈卓盈有份出演,有網民發現曾是小鮮肉嘅洪卓立面劇中面容浮腫,外貌大崩壞,立立今年33歲,但有網民指佢有陣阿叔味!
洪卓立今年33歲,參加英皇新秀歌唱大賽入行,成名作《彌敦道》深入民心。另外同湯怡嘅一段情亦為人所知。
佢入行以嚟專注音樂方面發展,今次參演ViuTV劇集《熟女強人》,同沈卓盈做對手戲。
佢演技方面都有唔少好評,網民表示估唔到佢做戲幾自然,但亦有網友關心洪卓立外貌變化。
其實洪卓立一出道都係小鮮肉,出道10幾年今年都只係33歲,同佢做對手戲嘅沈卓盈年紀比佢更大。
可左右滑動看圖:
不過有網友就覺得立立喺劇中面容浮腫,睇落仲老過沈卓盈:「洪卓立依家個樣好怪,一啲小鮮肉嘅感覺都冇,個樣又唔可以叫老,但塊面啲肉鬆泡泡咁又有啲阿叔味,但又白雪雪牛奶肌,佢咁樣好難有得撈」、「洪卓立點解老得咁快嘅,皮膚好似下垂咁」。
Text: HolidaySmart Editorial
(小編公告:如果讀者有任何關於美食、旅遊、玩樂、或者任何新奇有趣事物既資訊,都歡迎話比小編們知~大家可以透過Facebook inbox、或者send e-mail到holiday@presslogic.com,直接將資料傳比小編)